Sulcophanaeus

se systematisk inndeling

Sulcophanaeus er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

Utseende 
Stort sett middelsstore (gjerne 20-25 millimeter), høyt hvelvede, korte og kraftige gjødselbiller. Mange har friske metalliske farger, andre er svarte. Denne slekten omfatter noen særlig fargerike arter. Spesielt hannene har gjerne horn og utvekster av ulike slag på hodet og pronotum, noe som gjør denne gruppen til ganske spektakulære insekter. Ofte har hannen et langt, krumt horn i pannen. Pronotum er mye bredere enn langt. Dekkvingene er korte og brede med dype lengdefurer. Beina er kraftige gravebein.

Levevis 
Disse billene ruller møkk sammen til baller og graver dem ned, ofte ganske dypt, i bakken. Hannen og hunnen samarbeider om dette, men når gangen er ferdig og etter at de har paret seg, flyr hannen bort mens hunnen blir igjen i gangen for å ta seg av larvene som etter hvert klekkes. Hun holder møkkballene frie for rovdyr og uønsket soppvekst til larvene er fullvoksne, noe som gjerne tar flere måneder.

Utbredelse 
Gruppen er utbredt i Mellom- og Sør-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselgravere (Scarabaeinae) Latreille, 1806
 Stammen Phanaeini MacLeay, 1819
 Slekten Sulcophanaeus Olsoufieff, 1924
 Sulcophanaeus actaeon (Erichson, 1847)
 Sulcophanaeus auricollis (von Harold, 1880)
 Sulcophanaeus batesi (von Harold, 1868)
 Sulcophanaeus carnifex (Linnaeus, 1758)
 Sulcophanaeus chryseicollis (von Harold, 1863)
 Sulcophanaeus columbi (W.S. MacLeay, 1819)
 Sulcophanaeus faunus (Fabricius, 1775)
 Sulcophanaeus imperator (Chevrolat, 1844)
 Sulcophanaeus leander (Waterhouse, 1891)
 Sulcophanaeus menelas (Laporte de Castelnau, 1840)
 Sulcophanaeus miyashitai Arnaud, 2002
 Sulcophanaeus noctis (Bates, 1887)
 Sulcophanaeus rhadamanthus (von Harold, 1875)
 Sulcophanaeus steinheili (von Harold, 1875)
 Sulcophanaeus velutinus (Murray, 1856)

Eksterne lenker 
 
 Bildegalleri over en del arter

Møkkskarabider
Biller formelt beskrevet i 1924
Dyr formelt beskrevet av Grigorij Vasilievich Olsoufieff